Կարգավորման հետագա բոլոր առաջարկներում ենթադրվում է, որ Հայաստանն ու Արցախը վերադարձնում են 6-6,5 շրջան`անկախ նրանից, թե երեք նախագահների կողմից ինչ բառապաշար էր օգտագործվում: Լեւոն Տեր-Պետրոսյանը կողմ էր եւ համարում էր, որ պետք է գնալ փուլային լուծման, որին, ըստ էության, կողմ էր նաեւ Ադրբեջանը: Ադրբեջանը ստանում էր տարածք, եւ Ղարաբաղի կարգավիճակը, անգամ եթե Հ.Ալիեւը ներքուստ համոզված է, որ Ղարաբաղը չի ստանա, բայց իր ժողովրդին կարողանում էր համոզել, թե տեսեք, Ղարաբաղը չտվինք Հայաստանին կամ անկախ չէ, իսկ մենք տարածքներ ստացանք: Ամբողջ էությունը սա էր: Այս ճգնաժամը հանգեցրեց Լեւոն Տեր-Պետրոսյանը հրաժարականին: